﻿DOSAR NR( ) ROMÂNIA CURTEA DE A P E L B U C U R E Ş T I SECŢIA a IX-a CIVILĂ ŞI PENTRU CAUZE PRIVIND PROPRIETATEA INTELECTUALĂ DECIZIA CIVILĂ NR 528 R Şedinţa publică din data de: 09 12 2008 Curtea constituită din : PREŞEDINTE – ( ) ( ) JUDECĂTOR – ( ) ( ) JUDECĂTOR – ( ) ( ) E GREFIER – N E V Pe rol se află soluţionarea cererii de recurs formulată de către recurenţii – pârâţi E H , E D şi E B împotriva deciziei civile nr 770A/04 06 2008, pronunţată de T r i b u n a l u l B u c u r e ş t i - Secţia a IV-a Civilă în dosarul nr( ), în contradictoriu cu intimata – reclamantă E F La apelul nominal, făcut în şedinţă publică, au răspuns către recurenţii – pârâţi E H şi E D , personal şi asistaţi de avocat E N U , care depune, în şedinţă publică, împuternicire avocaţială nr ( )/30 11 2008 şi E B , reprezentată de acelaşi avocat şi intimata – reclamantă E F , reprezentată de avocat J N E , care depune, în şedinţă publică, împuternicire avocaţială nr ( )/09 12 2008 Procedura de citare este legal îndeplinită S-a făcut referatul cauzei de către grefierul de şedinţă care învederează că recurenţii – pârâţi E H , E D şi E B nu au depus timbru judiciar şi nu au făcut dovada achitării taxei judiciare de timbru în cuantumul stabilit de către instanţă, deşi au fost citaţi cu menţiunea de a-şi îndeplini această obligaţie Totodată, arată că au fost comunicate motivele de recurs intimatei – reclamantă E F Apărătorul recurenţilor – pârâţi E H , E D şi E B depune timbru judiciar în valoare de 0,45 lei şi dovada achitării taxei judiciare de timbru în cuantum de 15 lei, respectiv chitanţa seria ( ) nr ( )/09 12 2008, eliberată de Trezoreria Sector 5 Curtea ia act de îndeplinirea de către recurenţii – pârâţi E H , E D şi E B a obligaţiei stabilite în sarcina acestora, prin rezoluţia pusă la primirea dosarului, de a depune timbru judiciar şi de a achita taxă judiciară de timbru în cuantumul fixat de către instanţă Curtea, constatând că nu mai sunt alte cereri de formulat şi nici probe de administrat, acordă cuvântul cu privire la cererea de recurs Apărătorul recurenţilor – pârâţi E H , E D şi E B învederează între părţi a fost încheiat un contract de vânzare-cumpărare în care a fost stipulat un drept de abitaţie în favoarea intimatei – reclamante E F Subliniază că nu este vorba despre un drept de abitaţie cu privire la întregul apartament, ci acest drept priveşte doar camera în care locuieşte şi a locuit întotdeauna intimata – reclamantă E F Precizează că există înscrisuri care dovedesc cele susţinute anterior, respectiv înscrisuri din care rezultă că intimata – reclamantă a achitat numai cheltuielile legate doar de camera în care a locuit (cheltuieli de întreţinere, energie F , etc) Totodată, apreciază că intimata – reclamantă, în calitate de vânzătoare, în virtutea dispoziţiilor art 1312 alin 2 Cod Civil, nu poate invoca o interpretare a contractului de vânzare-cumpărare în favoarea sa, pentru recunoaşterea unor efecte lărgite ale dreptului de abitaţie, în contra dreptului de proprietate al părţilor pe care le reprezintă Concluzionând, solicită, în temeiul art 312 pct 1 şi 2 Cod procedură civilă, admiterea recursului promovat de către recurenţii – pârâţi E H , E D şi E B , casarea în totalitate a deciziei recurate şi respingerea acţiunii ca neîntemeiată Reprezentantul intimatei – reclamantă E F depune concluzii scrise şi solicită respingerea ca neîntemeiat a recursului declarat de părţile adverse Totodată, apreciază că instanţa a dat o interpretare corectă a situaţiei de fapt Precizează că părţile adverse, în situaţia în care considerau că respectivul contract de vânzare-cumpărare nu era unul corect, îl puteau ataca printr-o altă acţiune De asemenea, apreciază că dreptul de abitaţie al părţii pe care o reprezintă priveşte întregul apartament şi nu doar o singură cameră Concluzionând, apreciază legală şi temeinică hotărârea pronunţată de către instanţa de apel şi formulează concluzii de respingere a recursului promovat de către recurenţii – pârâţi E H , E D şi E B Apărătorul recurenţilor – pârâţi E H , E D şi E B solicită obligarea părţii adverse la plata cheltuielilor de judecată şi depune dovada onorariului de avocat, respectiv chitanţa nr 112/30 11 2008 Reprezentantul intimatei – reclamantă E F solicită obligarea recurenţilor – pârâţi E H , E D şi E B la plata cheltuielilor de judecată şi depune dovada onorariului de avocat, respectiv chitanţa nr 19/02 12 2008 Curtea, apreciind cauza lămurită, o reţine în vederea pronunţării asupra cererii de recurs formulată de către recurenţii – pârâţi E H , E D şi E B împotriva deciziei civile nr 770A/04 06 2008, pronunţată de T r i b u n a l u l B u c u r e ş t i - Secţia a IV-a Civilă în dosarul nr( ), în contradictoriu cu intimata – reclamantă E F CURTEA Prin cererea înregistrată pe rolul Judecătoriei Sectorului 6 B sub nr 8821/303 din 22 10 2007 rec1amanta E F a chemat în judecată pârâţii E H , E D şi E B solicitând instanţei ca, prin hotărâre a ce va pronunţa să dispună evacuarea pârâţilor din apartamentul unde domiciliază, situat în B,( ), ( ) 44 B, 2, 72 sector 6, apartament pe care îl ocupă fără titlu legal În motivarea acţiunii, rec1amanta a arătat că prin contractul de vânzare-cumpărare autentificat de BNP N E M sub nr 2982/30 11 2000 a vândut pârâţilor E D şi E H apartamentul sus menţionat, rezervându-şi dreptul de abitaţie viageră asupra întregului apartament şi că printr-o acceptare tacită a permis pârâţilor să locuiască în apartamentul ce a făcut obiectul vânzării; că, întrucât acceptarea nu s-a concretizat într-un contract, statutul pârâţilor în imobil este acela de toleraţi ; că, începând cu anul 2006, pârâţii au încercat evacuarea fiului reclamantei - P J şi a nepotului de fiu - P B , fără a cere acordul reclamantei, aspect care a dus la încălcarea de către pârâţi a dreptului de abitaţie al reclamantei; că, pentru aceste motive, reclamanta le-a notificat pârâţilor, la data de 29 03 2007, revocarea acordului ei tacit ca aceştia să mai locuiască în apartamentul al cărui posesor este reclamanta în virtutea dreptului de abitaţie viageră Pârâţii au formulat întâmpinare în cauză solicitând, în principal, respingerea acţiunii ca fiind introdusă de o persoană fără calitate procesual activă şi, în subsidiar, respingerea acţiunii ca neîntemeiată În apărare pârâţii au arătat că locuiesc în apartamentul în cauză în calitate de proprietari ai imobilului, drept dobândit prin actul de vânzare - cumpărare autentificat de BNP N E M sub nr 2982/30 11 2000, întabulat în cartea funciară şi asupra căruia au deschis rol fiscal, că dreptul lor de proprietate le conferă dreptul de a se bucura de bunul asupra căruia poartă proprietatea, în sensul art 480 C civ , însă în limitele respectării dreptului de folosinţă al reclamantei, conferit acesteia de dreptul de abitaţie viageră rezervat prin actul de înstrăinare, că, la momentul încheierii actului de vânzare - cumpărare părţile contractante au înţeles să convieţuiască, rămânând să locuiască în aceleaşi camere în care au locuit şi înainte de perfectarea actului; se arată că la discuţia purtată între părţi în faţa notarului public dreptul de abitaţie se referea doar la folosinţa camerei pe care o ocupa şi înainte reclamanta, cu acces asupra părţilor comune ale apartamentului şi nu asupra întregului imobil; dovada în acest sens constă tocmai în împrejurarea că pârâţii locuiau în acest apartament atât înainte de încheierea actului, cât şi ulterior încheierii actului Prin încheierea la şedinţa publică din 29 11 2007 instanţa a respins ca neîntemeiată excepţia lipsei calităţii procesuale active Prin sentinţa civilă nr 589 din data de 31 01 2008, Judecătoria Sectorului 6 B a respins ca neîntemeiată acţiunea formulată de reclamanta E F E împotriva pârâţilor E H , E D şi E B Pentru a hotărî astfel instanţa de fond a reţinut că prin contractul de vânzare-cumpărare autentificat de BNP N E M sub nr 2982/30 11 2000 reclamanta a înstrăinat pârâţilor prin vânzare dreptul de proprietate asupra imobilului - apartament nr 72 situat în B,( ), ( ) 44 B, 2, 72, sector 6, vânzătoarea şi-a rezervat dreptul de abitaţie viageră "asupra apartamentului", iar cumpărătorii au declarat în mod expres că sunt de acord cu dreptul de abitaţie viageră prevăzut în favoarea vânzătoarei Instanţa a reţinut din analiza actului notarial că la momentul perfectării actului de vânzare-cumpărare atât vânzătoarea, cât şi cumpărătorii îşi aveau domiciliul la adresa imobilului ce face obiectul contractului încheiat; că între părţile contractante există o legătură de rudenie/afinitate, în sensul că pârâţii sunt fiica, respectiv ginerele vânzătoarei; că părţile locuiau în acel imobil la momentul perfectării actului şi că au continuat să locuiască împreună şi după încheierea actului Prima instanţă a mai constatat că dacă în secţiunea ce se referă la efectele contractului față de vânzătoare este menţionat că întinderea acestui drept de abitaţie vizează apartamentul ce formează obiectul vânzării ( fără să se menţioneze că ar viza în realitate o singură cameră cu acces la dependinţe sau că ar viza întregul apartament) în secţiunea ce se referă la efectele contractului faţă de cumpărători este menţionată doar declaraţia expresă a acestora în sensul că sunt de acord cu "dreptul de abitaţie viageră prevăzut în favoarea vânzătoarei'', fără a se mai preciza în vreun fel asupra cărui bun se constituie acest drept de abitaţie şi cu atât mai puţin care ar fi întinderea dreptului în cauză Instanţa a reţinut că principiul formalismului actelor notariale impune, chiar cu riscul repetării conţinutului unor clauze în cuprinsul aceluiaşi act, ca voinţa părţilor să fie clar exprimată în cuprinsul actului şi că, în cazul de faţă, notarul avea îndatorirea de a stabili cu claritate dacă părţile înţeleg ca dreptul de abitaţie să poarte asupra întregului apartament (caz în care clauza de rezervă a abitaţiei viagere trebuia exprimată în sensul că aceasta se rezervă asupra "întregului apartament" iar clauza de înstrăinare a dreptului real trebuia să se refere în mod expres asupra "nudei proprietăţi" nu asupra proprietăţii); în cazul în care clauza de rezervă a abitaţiei viagere viza numai o parte din apartament, acest aspect trebuia să rezulte cu claritate din cuprinsul actului, cu identificarea părţii din apartament ce urma a fi afectat de abitaţie În plus, simpla declaraţie a vânzătoarei în sensul că "îşi rezervă" un drept de abitaţie, fără a fi urmată de o declaraţie a cumpărătorilor cărora li s-a transmis proprietatea în sensul că înţeleg să "constituie" acest drept în favoarea vânzătoarei (nu doar că sunt "de acord" cu un "drept de abitaţie" în favoare vânzătoarei, şi în condiţiile în care întinderea acestui drept nu mai este reluată) nu este suficientă pentru a trage concluzia că părţile au negociat acest aspect, că voinţa lor a fost clar exprimată în cuprinsul actului şi că urmare întâlnirii acordului de voinţă s-a dezmembrat un drept de proprietate, cumpărătorilor înstrăinându-li-se nuda proprietate iar vânzătoarei constituindu-i-se un drept de uz (abitaţie) Apreciind că actul de vânzare-cumpărare nu exprimă în termeni clari voinţa părţilor şi nu cuprinde menţiuni despre efectele dreptului de abitaţie, în sensul art 568 C civ instanţa a reţinut că regulile aplicabile în cazul de faţă sunt regulile generale stabilite de art 570-574 C civ referitoare la efectele dreptului de uz şi ale dreptului de abitaţie ( art 569 C civ "Dacă titlul nu se explică asupra întinderii acestor drepturi ele se regulează precum urmează") Rezultă că întinderea abitaţiei este determinată de întinderea nevoii locative a uzuarului şi a familiei acestuia, întinderea dreptului de abitaţie rezultând implicit şi din împrejurarea că în decursul anilor ce au urmat perfectării actului de vânzare-cumpărare părţile au plătit întreţinerea proporţional cu partea pe care o foloseau din apartamentul în cauză, în sensul reglementat de teza a 2-a a art 574 C civ Împotriva acestei sentinţe a declarat apel reclamanta E F , cerere înregistrată pe rolul T r i b u n a l u l u i B u c u r e ş t i secţia a IV-a civilă, sub nr( ) la data de 18 03 2008 În motivarea apelului s-a arătat că hotărârea instanţei de fond este netemeinică şi nelegală susţinând că Judecătoria Sector 6 aduce adaosuri importante la dispoziţiile, imperative între părţile contractante, ale contractului de vânzare cumpărare, în sensul reducerii dreptului de abitaţie a vânzătoarei de la întreg apartamentul la numai o camera, că rezervarea dreptului de abitaţie "asupra apartamentului" este un termen destul de precis pentru a determina în mod exact întinderea dreptului de abitaţie, prima instanţă greşind grav când a afirmat că termenul de "apartament" trebuia folosit sub forma de "întregul apartament" , că susţinerea instanţei de fond precum că "notarul avea îndatorirea de a stabili cu claritate dacă părţile înţeleg ca dreptul de abitaţie să poarte asupra întregului apartament" sunt de natura a afecta însăşi valabilitatea contractului, introducând un dubiu real asupra modului in care a fost redactat contractul, sub forma viciului de consimţământ, că în toate actele si declaraţiile anterioare sau ulterioare semnării contractului, apelanta E F a înţeles si a susţinut că a păstrat dreptul de abitaţie pe întreg imobilul, că nu era necesară o constituire a dreptului de abitaţie de către intimaţi, aşa cum a reţinut în mod eronat instanţa de fond, aceştia neavând niciodată posesia apartamentului in cauza, că în contractul nr 2982/2000, se specifica clar că nu cedează posesia apartamentului decât după decesul sau Apelanta a mai învederat, referitor la situaţia locativă a părţilor, dinainte de a se semna contractul de vânzare-cumpărare şi pana la ora actuală, că faptul acceptării ca propria fiică să locuiască, împreuna cu soţul acesteia in imobilul proprietate personala, nu a creat niciun drept suplimentar de natura legală care să ducă la concluzia că apelanta a acceptat să îşi păstreze dreptul de abitaţie doar pe o singură camera, că, după vânzarea nudei proprietăţi, apelanta a continuat să tolereze familia E în propriul imobil, asupra căruia mai deţinea, și deţine, dreptul de abitaţie, adică posesia, că legislaţia în vigoare nu a reglementat un drept de uzucapiune cu privire la posesie, că faptul că toleraţii E D , H si B şi-au plătit partea lor din cheltuielile lunare pentru utilităţi nu le creează niciun drept de posesie asupra imobilului sau asupra unei părţi din acesta, în lipsa acordului dat de apelanta E F Prin întâmpinarea formulată, intimaţii au solicitat respingerea apelului arătând că formalismul actelor notariale impune ca voinţa părţilor să fie clar exprimată, simpla declaraţie a vânzătoarei în sensul că îşi rezervă un drept de abitaţie urmată de o declaraţie a cumpărătorilor în sensul că sunt de acord să constituie acest drept în favoarea vânzătoarei neînsemnând că părţile au negociat acest aspect şi nici că voinţa lor a fost clar exprimată cu privire întinderea acestui drept, că întinderea dreptului este dată de întinderea nevoii locative a uzuarului şi a familiei acestuia, intimaţii plătind întreţinerea corespunzătoare Prin decizia civilă nr 770 din 04 06 2008 a T r i b u n a l u l u i B u c u r e ş t i Secţia a IV a civilă a fost admis apelul, a fost schimbată în tot sentinţa apelată în sensul că a fost admisă cererea de chemare în judecată, s-a dispus evacuarea pârâţilor din imobilul situat în B,( ), ( ) 44 B, 2, 72, sector 6 pentru lipsă titlu locativ, a fost respinsă cererea intimaţilor privind acordarea cheltuielilor de judecată ca nefondată În motivarea deciziei s-a reținut că prin contractul de vânzare-cumpărare autentificat de BNP N E M sub nr 2982/30 11 2000 apelanta - reclamantă a înstrăinat intimaţilor-pârâţi prin vânzare dreptul de proprietate asupra imobilului - apartament nr 72 situat în B,( ), ( ) 44 B, 2, 72, sector 6, vânzătoarea şi-a rezervat dreptul de abitaţie viageră "asupra apartamentului" iar cumpărătorii au declarat în mod expres că sunt de acord cu dreptul de abitaţie viageră prevăzut în favoarea vânzătoarei, că aceste clauze contractuale sunt clare şi precise şi nu exprimă decât faptul că părţile au convenit să constituie în favoarea apelantei reclamante un drept de abitaţia asupra întregului apartament, deoarece prin termenul de apartament, în mod uzul, se înţelege o unitate locativă care cuprinde camere şi dependinţe şi care este individualizată printr-o adresă şi un număr poştal, că, dacă părţile ar fi dorit ca întinderea dreptului de abitaţie să se refere doar la o parte din apartament ar fi trebuit să prevadă în mod expres acest lucru, că prima instanţă nu face decât să răstoarne înţelesul curent al termenilor astfel cum sunt folosiţi chiar în domeniul juridic, că, pe de altă parte, prin interpretarea pe care o dă clauzelor contractuale şi prin concluziile pe care le trage, prima instanţa pune sub semnul îndoielii chiar valabilitatea contractului încheiat, deşi nu a fost învestită cu un astfel de capăt de cerere, părţile necontestând existenţa dreptului de abitaţie, ci doar întinderea acestuia, că, dacă s-ar adopta interpretarea dată de prima instanţă s-ar pune la îndoială chiar înstrăinarea nudei proprietăţi asupra întregului apartament, deoarece în clauzele contractului se menţionează că se vinde apartamentul şi nu întregul apartament, că, în condiţiile în care clauzele contractului sunt clare şi prevăd constituirea unui drept de abitaţie asupra întregului apartament este greşită interpretarea contractului prin raportare la faptul că părţile au locuit şi anterior împreună şi s-a plătit întreţinerea proporţional cu suprafaţa locativă folosită în concret, că, astfel, se constată lipsa vreunui titlu locativ în favoarea pârâților, fiind întemeiată cererea de evacuare a pârâţilor din imobilul în cauză Împotriva deciziei menționate anterior au declarat recurs pârâții În motivarea recursului s-a arătat că hotărârea pronunţată este lipsită de temei legal şi dată cu încălcarea greşită a legii, în baza art 304 pct 9 C proc civ , întrucât instanţa de apel nu a avut un temei legal când a precizat că "aceste clauze contractuale sunt clare şi precise şi nu exprimă decât faptul că părţile au convenit să constituie în favoarea intimatei - reclamante un drept de abitaţie asupra întregului apartament"; prin contractul de vânzare-cumpărare intimata reclamantă a procedat la înstrăinarea nudei proprietăţi asupra apartamentului nr 72, situat în B,( ), ( )44B, se 2, Sector 6, rezervându-şi un drept de abitaţie pe întreaga perioadă a vieţii conform art 572 alin 2 C civil, drept a cărui întindere a fost stabilită în funcţie de nevoile locative ale uzuarului şi familiei sale; astfel, la data perfectării contractului de vânzare cumpărare, întinderea nevoii locative a intimatei reclamante era determinată, în sensul că aceasta folosea o singură cameră cu acces la dependinţe, iar această întindere a rămas neschimbată până în prezent (intimata-reclamantă neinvocând nici o pretenţie privind schimbarea nevoilor sale locative) Recurenţii au arătat în continuare, în argumentarea motivării că întinderea dreptului de abitaţie al intimatei reclamante priveşte doar o cameră din imobilul a cărui proprietari sunt, că perioada scursă de la data perfectării contractului de vânzare-cumpărare părţile au plătit cotele de întreţinere proporţional cu partea pe care o foloseau şi o ocupau, din apartamentul în cauză, în virtutea dispoziţiilor art 574 c civil, teza a II-a (dacă nu ocupă decât o parte din casă, uzuarul contribuie în proporţie cu lucrul de care se foloseşte), că, întrucât după întocmirea actului părţile contractante nu au întreprins demersuri pentru a lămuri efectele actului (pentru a modifica actul prin acordul lor), starea de fapt existentă înainte de încheierea contractului şi menţinută aproximativ 7 - 8 ani după încheierea contractului, stare de fapt constând în ceea ce părţile au înţeles să folosească împreună apartamentul, reprezintă o dovadă clară în sensul că părţile au intenţionat constituirea unui drept de abitaţie viageră în favoarea intimatei - reclamante, drept ce poartă numai asupra părţii din apartament ocupată efectiv de intimata reclamantă şi care corespunde nevoilor locative ale intimatei reclamante Faptul că intimata - reclamantă şi-a rezervat dreptul de abitaţie viageră prin contractul de vânzare-cumpărare a fost o măsură de siguranţă că pe perioada vieţii aceasta nu va pierde posesia părţii locuite din imobilul a cărei proprietară a fost, fapt ce nu presupune că proprietarii nu pot convieţui cu aceasta în imobil Recurenţii au mai arătat că, reclamanta fiind beneficiara unui drept de abitaţie viageră, nu poate limita dreptul de proprietate al lor asupra apartamentului până la încetarea dreptului de abitaţie, dreptul de proprietate fiind un drept exclusiv şi absolut şi nici nu poate promova acţiuni în justiţie în contra proprietarilor, că, în calitate de proprietari ai imobilului au dreptul de a folosi bunul proprietatea lor, în partea neafectată de dreptul de abitaţie viageră al intimatei, că intimata-reclamantă, în calitate de vânzătoare, în virtutea dispoziţiilor art 1312 alin 2 Cod civil, nu poate invoca o interpretare a contractului de vânzare-cumpărare în favoarea sa, pentru recunoaşterea unor efecte lărgite ale dreptului de abitaţie, în contra dreptului de proprietate al recurenţilor pârâţi ("orice clauză obscură sau îndoioasă se interpretează în contra vânzătorului") Analizând actele şi lucrările dosarului prin raportare la motivele de recurs, Curtea a constatat nefondat recursul pentru considerentele expuse mai jos În contractul de vânzare - cumpărare nr 2982/30 11 2000, prin care reclamanta a vândut pârâţilor E H şi E D apartamentul în cauză, se regăsesc clauzele prin care vânzătoarea îşi rezervă dreptul de abitaţie viageră „asupra apartamentului”; cumpărătorii se „declară în mod expres de acord cu dreptul de abitaţie viageră prevăzut în favoarea vânzătoarei”, faptul că pârâţii au făcut trimitere la „dreptul de abitaţie viageră prevăzut în favoarea vânzătoarei”, neputând fi interpretat altfel decât că şi-au însuşit şi sintagma „asupra apartamentului”, o dorinţă contrară trebuind să fie exprimată expres; se precizează că „intrarea în stăpânirea de drept asupra apartamentului, are loc azi, data autentificării, iar intrarea în stăpânirea de fapt are loc la data decesului beneficiarei dreptului de abitaţie viageră” Potrivit art 982 C civ „toate clauzele convenţiilor se interpretează unele prin altele, dându-se fiecăreia înţelesul ce rezultă din actul întreg” Din întregul act rezultă că toate referirile la dreptul de abitaţie viageră sunt în legătură cu „apartamentul”, iar nu cu o parte din acesta Dacă părţile şi-ar fi exprimat această dorinţă şi ar fi ajuns la o înţelegere cu privire la aceasta, s-ar fi regăsit în contract După cu rezultă în mod evident din pasajele citate anterior clauzele referitoare la acest aspect sunt clare şi neîndoielnice De altfel chiar în alineatul referitor la vânzarea imobilului în cauză se foloseşte sintagma „apartamentul” care este descris pin punct de vedere al componenţei Interpretarea contractului s-a făcut, conform art 977 C civ , după intenţia comună a părţilor contractante, art 983 nefiind aplicabil, atât timp cât nu există nicio îndoială cu privire la intenţia părţilor, care rezultă din clauzele contractului În speţă sunt aplicabile dispoziţiile art 568 C civ , dreptul de abitaţie fiind determinat sub aspectul întinderii, conform celor expuse anterior, prin chiar titlul prin care a fost constituit, astfel că nu sunt aplicabile art 569 şi urm C civ , nefiind relevant modul în care era folosit apartamentul la data constituirii dreptului de abitaţie Potrivit art 969 C civ „convenţiile legal făcute au putere de lege între părţile contractante Ele se pot revoca prin consimţământul mutual sau din cauze autorizate de lege”, iar conform art 1191 alin 2C civ nu se va primi niciodată o dovadă prin martori, în contra sau peste ceea ce cuprinde actul, nici despre ceea ce se pretinde că s-ar fi zis înaintea, la timpul sau în urma confecţionării actului, chiar cu privire la o sumă sau valoare ce nu depăşeşte 250 lei” Este nefondat şi argumentul recurenţilor în sensul că reclamanta fiind beneficiara unui drept de abitaţie viageră, nu poate limita dreptul de proprietate al lor asupra apartamentului până la încetarea dreptului de abitaţie, atât timp cât ei înşişi prin propria voinţă şi-au limitat conţinutul propriului drept recunoscând în favoarea reclamantei un drept de abitaţie viageră asupra apartamentului dobândit în proprietate până la decesul acesteia Or, potrivit art 969 C civ „convenţiile legal făcute au putere de lege între părţile contractante” În consecinţă, în temeiul art 312 alin1 raportat la art 304 alin 1 pct 9 C proc civ Curtea va respinge recursul ca nefondat În temeiul art 274 C proc civ va obliga recurenţii la plata către intimată a cheltuielilor de judecată în sumă de 1000 lei, reprezentând onorariu de avocat PENTRU ACESTE MOTIVE ÎN NUMELE LEGII DECIDE: Respinge, ca nefondat, recursul formulat de recurenţii pârâţii E H , E D şi E B , împotriva deciziei civile nr 770/4 06 2008, pronunţată de T r i b u n a l u l B u c u r e ş t i - Secţia a IV-a Civilă, în dosarul nr( ), în contradictoriu cu intimata-rec1amantă E F Obligă recurenţii la plata către intimată a cheltuielilor de judecată în sumă de 1000 lei IREVOCABILĂ Pronunţată în şedinţă publică azi, 09 12 2008 PREŞEDINTE JUDECĂTOR JUDECĂTOR N E H T B D E GREFIER N E V Tehn red M P 2ex/16 01 2009 Trib E T 4: A M E , C B , R P Jud Sect 6: V N 